Diari Oficial de la Generalitat Valenciana


Sumari del DOGV 9688, del 21-09-2023 (2023/9600)

RESOLUCIÓ d'11 de setembre de 2023, de la consellera de Justícia i Interior, per la qual es proveeix, pel sistema de lliure designació, el lloc de treball vacant de naturalesa funcionarial en l'Agència Valenciana de Seguretat i Resposta a les Emergències anunciat en la convocatòria número 67/2023, de 7 de juliol de 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9688

Data del DOGV
:   21-09-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/9600


Data del document
:   11-09-2023

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior
    * concurs administratiu

RESOLUCIÓ d'11 de setembre de 2023, de la consellera de Justícia i Interior, per la qual es proveeix, pel sistema de lliure designació, el lloc de treball vacant de naturalesa funcionarial en l'Agència Valenciana de Seguretat i Resposta a les Emergències anunciat en la convocatòria número 67/2023, de 7 de juliol de 2023. [2023/9600]  
Vistos els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades per a la provisió del lloc de treball 4009, cap del Servei de Planificació, corresponent a la convocatòria 67/2023, de 7 de juliol de 2023 (DOGV 9634, 07.07.2023), pel procediment de lliure designació, queda acreditat el compliment dels requisits de participació exigits per la persona funcionària que es nomena. D'acord amb aquests, el lloc número 4009 ha sigut sol·licitat per una persona, la qual compleix els requisits exigits en la convocatòria.  
  
La Direcció de l'Agència Valenciana de Seguretat i Resposta a les Emergències, òrgan d'adscripció del lloc, ha emés una proposta de 5 de setembre de 2023, en la qual, després d'una anàlisi detallada dels criteris d'adjudicació detallats en la base segona de la convocatòria de la persona candidata, conclou que: «De la documentació presentada per Jaime Villanueva Tomás es desprén que ha desenvolupat una extensa carrera professional en el sector públic, prestant els seus serveis en diferents conselleries on ha exercit importants càrrecs durant l'exercici dels quals ha adquirit experiència en l'assessorament de diferents matèries: coordinador de recursos i protecció civil, de prevenció, extinció d'incendis i emergències, així com en la gestió, planificació i direcció de serveis i equips de treball entre moltes altres funcions». El motiu per a considerar més idònia per a l'acompliment del lloc la persona nomenada és preferentment la seua confiança i aptitud professional, posada de manifest en els mèrits al·legats en el seu currículum, així com la seua labor i trajectòria professional acreditada en el full de dades del Registre de Personal.  
  
De conformitat amb el que disposen la base quarta de la resolució de la convocatòria esmentada, l'article 115 de la Llei 4/2021, de 16 d'abril, de funció pública valenciana; així com els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb la competència que m'atribueix l'article 115.1 de la Llei 4/2021, de 16 d'abril, de funció pública valenciana, resolc:  
  
Primer. Nomenament  
Nomenar Jaime Villanueva Tomás, amb NRP \*\*\*6525\*\*\*, funcionari de carrera del grup A1, cap del Servei de Planificació, lloc de treball número 4009, sector especial, subgrup A1, nivell competencial 28 i complement específic E050.  
  
Segon. Cessament i presa de possessió  
El cessament en l'actual lloc de treball de la persona nomenada es produirà el dia en què es publique la resolució de la convocatòria en el Diari Oficial de la Generalitat Valenciana, i la presa de possessió en la nova destinació es produirà l'endemà de la publicació.  
  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que va dictar l'acte contra el qual es recorre, en el termini d'un mes, comptador des de l'endemà de la notificació; o un recurs contenciós administratiu davant del jutjat contenciós administratiu de València, o davant del jutjat contenciós administratiu en la circumscripció del qual tinga la persona demandant el seu domicili corresponent, en el termini de dos mesos, comptadors des de l'endemà de la notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna per a la defensa dels seus interessos.  
  
València, 11 de setembre de 2023.- La presidenta de l'Agència Valenciana de Seguretat i Resposta a les Emergències i consellera de Justícia i Interior: Elisa María Núñez Sánchez.